เคจีไอ ออกสินค้ารับหุ้นขาลง
เคจีไอ หวังลดความเสี่ยงการดำเนินงาน ออกสินค้ารับหุ้นขาลง รับมือหุ้นที่ผันผวน
21 ก.ย. 2554

เคจีไอ หวังลดความเสี่ยงการดำเนินงาน ออกสินค้ารับหุ้นขาลง รับมือหุ้นที่ผันผวน
นส. นฤมล อาจอำนวยวิภาส กรรมการผู้จัดการ ฝ่ายธุรกิจตราสารอนุพันธ์ บริษัทหลักทรัพย์ เคจีไอ (ประเทศไทย)   กล่าวว่าภาวะตลาดหุ้นไทยในปัจจุบันมีความผันผวนเป็นอย่างมาก โดยเฉพาะอย่างยิ่งในหุ้นขนาดใหญ่ ทำให้กองทุนต่างๆ ที่ลงทุนในหุ้นเหล่านี้มีความเสี่ยงที่ผลการดำเนินงานอาจไม่ตรงตามเป้าหมายที่วางไว้ แต่เนื่องด้วยนโยบายการลงทุนที่บางกองทุนต้องลงทุนในหุ้นสามัญเท่านั้น ทำให้ไม่สามารถขายหุ้นออกมาเพื่อลดความเสี่ยงในช่วงผันผวนได้ เคจีไอจึงขอนำเสนอ OTC Equity Derivatives เพื่อบริหารความเสี่ยง และเพิ่มอัตราผลตอบแทนจากการลงทุน 
เคจีไอ ออกแบบตราสาร 2 ชนิดเพื่อให้ตรงกับความต้องการของลูกค้าดังนี้ 1) Long Put Options สำหรับผู้จัดการกองทุนที่มองว่าตลาดจะลงแรง และต้องการจำกัดความเสี่ยงในการถือครองหุ้นของกองทุน โดยปกติแล้วจะทำการ Long Put SET50 Options ใน TFEX แต่ Premium มีราคาแพง และสัญญาเป็นแบบมาตรฐาน ไม่สามารถเปลี่ยนแปลงได้ตามความต้องการ (หลักทรัพย์อ้างอิง: SET50 Index, อายุของสัญญาจำกัดที่สิ้นเดือน มี.ค. / มิ.ย. / ก.ย. / ธ.ค.) ซึ่งจะต่างจากการทำ Long Put Options กับเคจีไอที่ผู้จัดการกองทุนสามารถปรับเปลี่ยนรูปแบบได้ตามความต้องการทั้ง หลักทรัพย์อ้างอิง อายุของสัญญา และขนาดของสัญญา 
2)  Short Call Options  สำหรับผู้จัดการกองทุนที่ต้องการเพิ่มอัตราผลตอบแทนจากการลงทุนในช่วงที่ตลาดแกว่งตัวลง และมีความผันผวน เคจีไอขอเสนอ Short Call Options ที่อาจให้ผลตอบแทนจากการลงทุนสูงถึง 10% - 20% ต่อปี 
OTC Equity Derivatives เป็นตราสารที่ออกแบบและปรับเปลี่ยนให้ตรงกับความต้องการของลูกค้า ซึ่งลูกค้าสามารถเลือกอายุของสัญญาได้ตั้งแต่ 1 เดือน ถึง 3 ปี และหลักทรัพย์อ้างอิงสามารถทำได้ทั้ง SET50, SETHD, หุ้นรายตัว และ ตะกร้าหุ้น โดยทั้ง บลจ. และผู้จัดการกองทุนต้องมี Derivative License ในการทำธุรกรรม 
นอกจากนี้ เคจีไอยังมีบริการให้คำแนะนำ และเป็นที่ปรึกษาการลงทุนใน OTC Equity Derivatives ให้แก่ลูกค้ารายใหญ่ กองทุน บริษัทประกัน และธนาคารพาณิชย์  โดยเคจีไอ ให้บริการ Options หลากหลายประเภท เช่น  1) Options พื้นฐาน ได้แก่ Call Options และ Put Options  2) Options แบบผสม ได้แก่ Call Spread Options, Put Spread Options, Strangle ฯลฯ  3) Options ที่มีความซับซ้อน นอกจาก Options พื้นฐานและ Options แบบผสมแล้ว ปัจจุบันเคจีไอได้ให้บริการตราสารอนุพันธ์ที่มีความซับซ้อนมากขึ้น เช่น Asian Options, Digital Options, Auto Redemption Options ฯลฯ รวมทั้งเคจีไอได้พัฒนาผลิตภัณฑ์ให้หลากหลายเพิ่มขึ้น เพื่อตอบสนองความต้องการของลูกค้าในด้านผลตอบแทนและความเสี่ยงที่เหมาะสมและยอมรับได้ 
ตัวอย่างผลงานของเคจีไอในช่วงตลาดขาลง คือการร่วมมือกับ บลจ. วรรณ ออกกองทุนรวม 1 SMART-LTF ซึ่งเป็นกองทุนรวมหุ้นระยะยาวที่จัดตั้งขึ้นเมื่อกลางปี 2550 มีนโยบายการลงทุนในหุ้นขนาดใหญ่ แต่มีการป้องกันความเสี่ยง 100% ด้วยการลงทุนในตราสารอนุพันธ์ ควบคู่กันไปด้วย ทำให้อัตราผลตอบแทนค่อย ๆ เติบโตขึ้นทีละน้อย จนผลตอบแทนย้อนหลัง 1 ปีอยู่ที่ประมาณ 7% และเป็น LTF เพียงกองเดียวที่ผลตอบแทนยังเป็นบวก ท่ามกลางดัชนีตลาดหลักทรัพย์ที่ลดลงไปแล้วประมาณ 50% ในปีนั้น